AFRIKAANSE OPSOMMING: Die doel van hierdie studie is om die kind se kreatiwiteit uit te lig aan die hand van die 19de eeuse digter, Arthur Rimbaud en die 20ste eeuse skrywer, François Nourissier se werke as voorbeeld. Daar word gepoog om die belang van die kind se ervarings as sentrale tema vir hul teks aan te dui. In die eerste deel van die tesis word daar na Rimbaud se poesie en geselekteerde briewe verwys, wat vermoedelik vanaf 1869 tot 1891 geskryf is. Dit is veral sy poesie in die bundels, Une Saison en Enter en Les Illuminations wat die kind in sy verbeeldingswereld uitbeeld, wat van belang is, tesame met sy meesterlike gedig Le Bateau Ivre(± 1871). Temas wat verband hou met sy kinderlewe word beklemtoon. In die tweede deel word na veertien van François Nourissier se belangrikste boeke verwys, waaronder die meeste outobiografies van aard is. Nourissier pia as die klem op sy kinderlewe as inspirasie tot die skrywer wie hy is. In die derde deel word die twee skrywers se kinderjare vergelyk deur enkele temas uit te lig. Dit is ongewoon om 'n roman skrywer se werke te vergelyk met die van 'n digter, maar die poetiese taal en soortgelyke temas van Nourissier maak dit moontlik om vergelykend hul werk te bestudeer. Nourissier as volwasse skrywer moet delf in sy verlede om vervulling te vind, terwyl Rimbaud die onskuld van sy kinderjare probeer verewig in poesie. Die gevolgtrekking word gemaak dat die kind se sosialisering in sy familie en sy omgewing, diep gewortel is en sal bly in sy kreatiewe denke. Negatiewe ervarings kan suksesvol deur die skrywer in sy werke terapeutiese waarde verkry, of dit kan die skrywer se ervarings aan die samelewing bekend stel as 'n blote bevrydingsproses. Die waarde van die outeur se skryfkuns word dikwels bevraagteken, maar wanneer die leser hom met die teks kan identifiseer, kan dit hom help om sy kreatiewe stiltes te ontgin, en dit tot 'n positiewe skeppingsdrang te omskep. Die kind met 'n beperkte . sosialisering hoef nie 'n lydende party van sy omgewing te bly nie, maar hy kan dit vryelik gebruik vir die ontluiking van sy verborge talente.